**Jazyková škola v Košiciach, Hlavná 113**

**Hodnotiaca správa o výchovno-vzdelávacej činnosti,**

**jej výsledkoch a podmienkach školy za školský rok 2018/2019**

**Október 2019**

**Oblasti hodnotenia školy:**

1. **Poslanie a vízia**
2. **Údaje o počte poslucháčov školy vrátane poslucháčov so špeciálnymi výchovno-vzdelávacími potrebami**
3. **Údaje o výsledkoch hodnotenia a klasifikácie poslucháčov podľa poskytovaného stupňa vzdelania**
4. **Zoznam jazykov, v ktorých škola zabezpečuje vzdelávanie**
5. **Údaje o počte zamestnancov a plnení kvalifikačného predpokladu zamestnancov školy**
6. **Údaje o ďalšom vzdelávaní pedagogických zamestnancov školy**
7. **Údaje o aktivitách a prezentácii školy na verejnosti**
8. **Údaje o projektoch, do ktorých je škola zapojená**
9. **Údaje o výsledkoch inšpekčnej činnosti vykonanej Štátnou školskou inšpekciou v škole  
     
   v školskom roku 2018/2019**
10. **Údaje o priestorových a materiálno-technických podmienkach školy**
11. **Údaje o finančnom a hmotnom zabezpečení výchovno-vzdelávacej činnosti školy**

**Hodnotiaca správa o výchovno-vzdelávacej činnosti,**

**jej výsledkoch a podmienkach školy za školský rok 2018/2019**

*(v súlade s Vyhláškou MŠ SR č.9/2006 Z.z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení)*

|  |  |  |
| --- | --- | --- |
| **Kontaktné údaje školy** | | |
| **Názov školy** | Jazyková škola, Hlavná 113, Košice | |
| **Telefónne číslo** | 0907 448 040 | |
| **Faxové číslo** |  | |
| **Elektronická adresa** | info@sjs.sk | |
| **Internetová adresa** | www.sjs.sk | |
| **Zriaďovateľ** | **Košický samosprávny kraj**  **Námestie Maratónu mieru 1, 042 66 Košice** | |
| **Riaditeľ školy** | Mgr. Drahoslava Vasiľová | 0915575271 |
| **Hospodárka, mzdová účtovníčka, personalistka** | Ildikó Gál Andrezlyová | 0907 448 040 |
| **Rada školy** | Mgr. Anna Puzderová |  |
|  | Ildikó Gál Andrezlyová |  |
| **Poradný orgán školy**  **Pedagogická rada** | Mgr. Anna Puzderová |  |

# 

# I. Poslanie a vízia

**SWOT analýza školy:**

|  |  |
| --- | --- |
| ***Silné stránky:***   * dobré meno školy v regióne * plne kvalifikovaný učiteľský zbor * anglický lektor * oprávnenie vykonávať štátne jazykové skúšky * najnižšie školné v Košiciach a okolí * výhodná poloha školy v centre mesta * dobrá dostupnosť hromadnými dopravnými prostriedkami * kontinuálne vzdelávanie v siedmych cudzích jazykoch + slovenský jazyk pre cudzincov * zodpovednosť, skúsenosť a spoľahlivosť učiteľského zboru * ústretovosť voči poslucháčom * možnosť vyučovania využitím najmodernejších interaktívnych metód v jazykovom laboratóriu * dobré vzťahy v rámci učiteľského   zboru | ***Slabé stránky:***   * nemožnosť prispôsobiť učebné priestory iba podmienkam našej školy * nedostatočné akustické podmienky pre výučbu cudzích jazykov * nedostatočné parkovacie priestory v okolí školy * nemožnosť platenia školného v mesačných splátkach * nedostatočné finančné prostriedky na propagáciu a reklamu školy * z dôvodu sídla školy v prenajatých priestoroch nemožnosť vybavenia školy modernými didaktickými pomôckami a zariadeniami využívajúcimi IKT |
| ***Príležitosti:***   * spolupráca s inými štátnymi jazykovými školami na Slovensku so zameraním na výmenu skúseností a zjednotenie kvality výučby * udržanie si oprávnenia na vykonávanie štátnych jazykových skúšok * rozšírenie ponuky kurzov zameraných na konkrétne skupiny obyvateľstva * spolupráca školy s bilingválnymi strednými školami v okolí pri organizovaní odbornej štátnej jazykovej skúšky * výraznejšia prezentácia školy na verejnosti | ***Ohrozenie:***   * nízka kúpyschopnosť obyvateľstva * znížený záujem o kontinuálne jazykové vzdelávanie zo strany študentov stredných škôl * veľké množstvo súkromných jazykových škôl * neatraktívnosť práce v popoludňajších a večerných hodinách pre mladých učiteľov * nedostatok finančných prostriedkov na rozvoj materiálno-technickej základne školy * klesajúca populačná krivka * migrácia obyvateľstva * stále menší záujem o výučbu anglického a nemeckého jazyka |

**Vízia školy** :

Pri presadzovaní základného pedagogického princípu školy je nutné vychádzať z cieľov a požiadaviek Štátneho vzdelávacieho programu pre jazykové školy v Slovenskej republike. Naším cieľom je viesť poslucháčov školy ku kontinuálnemu a komplexnému získavaniu vedomostí a zručností potrebných pre komunikáciu v cudzom jazyku v rámci koncepcie celoživotného vzdelávania.

Neoddeliteľnou súčasťou tohto procesu je aj poskytnúť poslucháčom možnosť získať medzinárodne platné certifikáty o úrovni ich jazykovej spôsobilosti, čo môže byť vysvedčenie o základnej, všeobecnej alebo odbornej štátnej jazykovej skúške alebo osvedčenie o dosiahnutej jazykovej úrovni.

Chceme našim poslucháčom poskytnúť jazykové vzdelávanie na vysokej úrovni s využitím najmodernejších didaktických metód a s pomocou moderných technológií tak, aby čo najviac vyhovovali ich potrebám.

**Vyhodnotenie:** Na základe certifikovaných zaraďovacích testov škola organizuje prehľadné a efektívne zaraďovanie do kurzov podľa individuálnej jazykovej úrovne poslucháčov. Škola vykonáva 3 typy štátnych skúšok, pričom o vykonanie odbornej štátnej skúšky je medzi bilingválnymi strednými školami v okolí stále väčší záujem.

Zároveň poskytujeme poslucháčom možnosť bezplatne získať osvedčenie o jazykovej spôsobilosti podľa SERR. Spolupodieľame sa na rekvalifikácii učiteľov I. i II. stupňa ZŠ a učiteľov SŠ v oblasti vyučovania cudzích jazykov. Učitelia spolupracujú pri zavádzaní nových moderných didaktických metód. Vybavenie technickými pomôckami sa priebežne modernizuje, i keď je výrazne obmedzené finančnými možnosťami školy, ako aj faktom, že sídlo školy je v prenajatých priestoroch, ktoré sú v predpoludňajších hodinách využívané študentmi SPŠD.

**Poslanie školy:**

Škola je zameraná na jazykové vzdelávanie širokej verejnosti, rôznych vekových, profesijných a záujmových skupín obyvateľov regiónu. Cieľom je, aby získali a ďalej rozvíjali komunikačné kompetencie v jazyku podľa svojho výberu, ktoré môžu využiť v osobnom živote, spoločenskom živote, ale hlavne v pracovnej praxi a pri štúdiu na iných typoch škôl.

Dôležitým prvkom je aj motivácia poslucháčov k využívaniu už získaných schopností a poznatkov na samostatné zlepšovanie úrovne svojich jazykových kompetencií.

Konečným poslaním školy je zabezpečiť, aby poslucháči školy lepšie chápali myslenie a spôsob života iných národov a aby boli schopní plnohodnotne sa zapojiť do života a práce v multikultúrnom prostredí škôl, výskumných inštitúcií alebo výrobných podnikov dnešnej Európy, prípadne sveta.

**Vyhodnotenie:**  Ako štátna inštitúcia plní škola nezameniteľnú úlohu v rámci vzdelávacieho systému**,** hlavne pri rozširovaní počtu používateľov i učiteľov cudzieho jazyka a skvalitňovaní ich jazykových zručností a vedomostí.

**Zámery:**

Hlavným koncepčným zámerom školy je udržať kontinuálnosť vzdelávania v cudzích jazykoch, ktorej zavŕšením je štátna jazyková skúška, pričom vysvedčenie o jej vykonaní je dokumentom plne akceptovaným v štátoch Európskej únie.

Ďalšími zámermi sú: udržať aj naďalej vysokú úroveň výučby a dobré meno školy; rozšíriť škálu vyučovacích jazykov; vytvoriť podmienky pre zabezpečenie trvalej spokojnosti poslucháčov aj zamestnancov školy; otvoriť špeciálne kurzy na základe dopytu a potrieb obyvateľov regiónu.

**Vyhodnotenie:** Na škole sa v tomto školskom roku pokračovalo s vyučovaním španielskeho, talianskeho a slovenského jazyka s vyššou dotáciou vyučovacích hodín nielen v prvom, ale aj druhom ročníku. Zároveň prebiehal kurz anglického jazyka so zahraničným lektorom. S veľkým úspechom sa stretol novozavedený kurz angličtiny pre seniorov, ako aj kurz maďarského jazyka s dvoma vyučovacími hodinami týždenne.

**Ciele v školskom roku 2018/2019:**

**Cieľ**: Udržať vysokú odbornú úroveň výučby na škole

**Vyhodnotenie**: Všetci učitelia jazykovej školy, interní aj externí, sú plne kvalifikovaní, s viacročnou skúsenosťou z pôsobenia na jazykovej škole alebo strednej škole. Na škole sa vyučuje z najmodernejších učebníc a učebných materiálov. Na hodinách anglického jazyka sa zaviedla učebnica Straightforward na všetkých úrovniach vyučovania jazyka. Taktiež sa využívajú cudzojazyčné časopisy (Bridge, Friendship, Gate).

**Cieľ**: Udržať, prípadne zvýšiť objem vlastných príjmov.

**Vyhodnotenie**: V roku 2018 sa mierne znížil objem finančných prostriedkov získaných od fyzických a právnických osôb oproti schválenému rozpočtu 109.500€ na sumu 111.668€.

**Cieľ**: Zabezpečiť zveľaďovanie zariadenia školy a jej vybavenia najnovšou IKT predovšetkým z vlastných príjmov

**Vyhodnotenie**: Škola v rámci úspory finančných prostriedkov neinvestovala do kúpy kancelárskej techniky, ani didaktických prostriedkov.

**Cieľ**: Ponuku jazykových kurzov je potrebné aktualizovať a prispôsobovať súčasným trendom

**Vyhodnotenie**: Na škole pokračovala výučba talianskeho a španielskeho jazyka a slovenského jazyka pre cudzincov, čím škola reagovala na zmenu dopytu po jazykovom vzdelávaní vo verejnosti. V rámci noviniek bol otvorený kurz maďarčiny pre začiatočníkov a angličtiny pre seniorov, ktoré sa stretli s veľmi pozitívnym ohlasom. Na propagáciu kurzov škola využila marketingovú kampaň prostredníctvom spoločnosti Mediatel, v rámci ktorej propagovala svoje kurzy na sociálnych sieťach. V rámci online platformy Corplife, ktorá ponúka zamestnanecké benefity svojim zamestnancom, boli ponúknuté naše kurzy zamestnancom rôznych firiem za zvýhodnených podmienok. JŠ pokračuje v spolupráci s občianskym združením Marginal, ktoré sa venuje projektom zameraným na jednotlivcov a komunity ohrozené exklúziou a škola zabezpečuje utečencom vyučovanie slovenského jazyka, čím im pomáha lepšie sa adaptovať na podmienky života na Slovensku. Škola rozšírila aj spoluprácu s 10 bilingválnymi strednými školami v košickom kraji pri získavaní odbornej štátnej jazykovej skúšky, v školskom roku 2018/19 pribudlo Súkromné gymnázium Futurum.

**Na základe plnenia cieľov z roku 2018/2019 je do budúcnosti potrebné vytýčiť ciele zamerané na tieto úlohy:**

* Udržať vysokú odbornú úroveň výučby na škole – na škole nastala výmena v rámci učiteľského zboru zameraná na omladenie kolektívu a zároveň bola zabezpečená kontinuita kvalitného vyučovacieho procesu. Všetci učitelia sú plne kvalifikovaní s viacročnou pedagogickou praxou.
* Udržať si a požiadať o predĺženie oprávnenia vykonávať štátne jazykové skúšky – keďže škola všetky stanovené podmienky pre udržanie oprávnenia vykonávať štátne jazykové skúšky v plnom rozsahu splnila, bolo jej udelené oprávnenie vykonávať všeobecnú štátnu jazykovú skúšku v anglickom a nemeckom jazyku na obdobie od 1.1.2017 do 31.12.2019.
* Udržať, prípadne zvýšiť objem vlastných príjmov, a to aj v rámci podnikateľskej činnosti školy.
* Zabezpečiť zveľaďovanie zariadenia školy a jej vybavenia najnovšou IKT predovšetkým z vlastných príjmov, zriadiť špecializovanú jazykovú učebňu vybavenú interaktívnou tabuľou.
* Udržať si alebo zvýšiť počet poslucháčov zatraktívnením ponuky kurzov, rozšíriť ponuku kurzov o špeciálne kurzy na základe aktuálnej spoločenskej objednávky, napr. obchodná angličtina, nemčina pre zdravotníkov, gramaticko-prekladové kurzy, či príprava na maturitnú skúšku.
* Udržať a rozšíriť kontakty s bilingválnymi strednými školami za účelom spolupráce pri uznávaní maturitnej skúšky ako štátnej jazykovej skúšky.
* Využívať školský profesionálny softvér – aSc agendu na evidenciu poslucháčov.
* Zabezpečiť ďalší kvalifikačný rast pedagógov – A. Puzderová a L Hrabkovská sa zúčastnili vzdelávacích aktivít s cieľom získania prvej, resp. druhej atestácie:

L. Hrabkovská dňa 10.05.2018 vykonala druhú atestáciu a A. Puzderová v jesennom termíne vykoná skúšku na získanie prvej atestácie.

D. Vasiľová sa v rámci profesionalizácie práce vedúceho pedagogického zamestnanca a vedúceho odborného zamestnanca zúčastňuje funkčného školenia na MPC v Prešove.

Všetci vyučujúci sa vzdelávajú samoštúdiom a škola spolupracuje aj s metodickým centrom a distribútormi učebníc a cudzojazyčných časopisov.

* Propagovať školu v súvislosti s jej jedinečným postavením v regióne ako jedinej školy s právom vykonávať štátne jazykové skúšky – škola sa venovala propagácii štátnej jazykovej skúšky a nadviazala spoluprácu s ďalšími bilingválnymi strednými školami v celom regióne, ktorých študenti vykonali odbornú štátnu jazykovú skúšku pod hlavičkou jazykovej školy.

# 

# II. Údaje o počte poslucháčov školy vrátane poslucháčov so špeciálnymi výchovno-vzdelávacími potrebami

#### Anglický jazyk

|  |  |  |  |  |  |
| --- | --- | --- | --- | --- | --- |
| Typ kurzu | Ročník | Počet kurzov | Počet poslucháčov | | |
| na začiatku školského roka | koniec 1. polroka | koniec 2. polroka |
| Základný | 1. | 2 | 27 | 28 | 28 |
| 2. | 2 | 29 | 33 | 33 |
| Spolu: | 4 | 56 | 61 | 61 |
| Stredný | 1. | 3 | 50 | 50 | 50 |
| 2. | 2 | 33 | 31 | 26 |
| Spolu: | 5 | 83 | 81 | 76 |
| Vyšší | 1. | 2 | 31 | 37 | 37 |
| 2. | 4 | 60 | 61 | 61 |
| Spolu: | 6 | 91 | 98 | 98 |
| Prípravný  na základnú ŠJS |  | 1 | 14 | 16 | 16 |
| Prípravný  na všeobecnú ŠJS |  | 3 | 31 | 38 | 41 |
| Prípravný  na prekladateľskú štátnicu |  | 0 | 0 | 0 | 0 |
| Konverzačný kurz |  | 1 | 8 | 14 | 8 |
| Špeciálne kurzy |  | 2 | 20 | 23 | 23 |
| **SPOLU** |  | **22** | **303** | **331** | **323** |

#### Nemecký jazyk

|  |  |  |  |  |  |
| --- | --- | --- | --- | --- | --- |
| Typ kurzu | Ročník | Počet kurzov | Počet poslucháčov | | |
| na začiatku školského roka | koniec 1. polroka | koniec 2. polroka |
| Základný | 1. | 1 | 14 | 18 | 20 |
| 2. | 1 | 16 | 17 | 18 |
| Spolu: | 2 | 30 | 35 | 38 |
| Stredný | 1. | 1 | 6 | 7 | 8 |
| 2. | 1 | 5 | 5 | 5 |
| Spolu: | 2 | 11 | 12 | 13 |
| Vyšší | 1. | 1 | 8 | 8 | 12 |
| 2. | 1 | 4 | 4 | 4 |
| Spolu: | 2 | 12 | 12 | 16 |
| Prípravný  na všeobecnú ŠJS |  | 1 | 8 | 8 | 4 |
| **SPOLU** |  | **7** | **61** | **67** | **67** |

#### Francúzsky jazyk

|  |  |  |  |  |  |
| --- | --- | --- | --- | --- | --- |
| Typ kurzu | Ročník | Počet kurzov | Počet poslucháčov | | |
| na začiatku školského roka | koniec 1. polroka | koniec 2. polroka |
| Základný | 1. | 1 | 10 | 11 | 12 |
| 2. | 1 | 11 | 11 | 11 |
| Spolu: | 2 | 21 | 22 | 23 |
| Stredný | 1. | 1 | 11 | 11 | 11 |
| 2. | 0 | 0 | 0 | 0 |
| Spolu: | 1 | 11 | 11 | 11 |
| Vyšší | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Prípravný  na všeobecnú ŠJS | 1. | 0 | 0 | 0 | 0 |
| **SPOLU** |  | **3** | **32** | **33** | **34** |

#### Ruský jazyk

|  |  |  |  |  |  |
| --- | --- | --- | --- | --- | --- |
| Typ kurzu | Ročník | Počet kurzov | Počet poslucháčov | | |
| na začiatku školského roka | koniec 1. polroka | koniec 2. polroka |
| Základný | 1. | 0 | 0 | 0 | 0 |
| 2. | 1 | 11 | 12 | 12 |
| Spolu: | 1 | 11 | 12 | 12 |
| Stredný | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Vyšší | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Prípravný  na všeobecnú ŠJS | 1. | 0 | 0 | 0 | 0 |
| **SPOLU** |  | **1** | **11** | **12** | **12** |

#### Španielsky jazyk

|  |  |  |  |  |  |
| --- | --- | --- | --- | --- | --- |
| Typ kurzu | Ročník | Počet kurzov | Počet poslucháčov | | |
| na začiatku školského roka | koniec 1. polroka | koniec 2. polroka |
| Základný | 1. | 1 | 13 | 9 | 5 |
| 2. | 1 | 11 | 12 | 9 |
| Spolu: | 2 | 24 | 21 | 14 |
| Stredný | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Vyšší | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Prípravný  na všeobecnú ŠJS | 1. | 0 | 0 | 0 | 0 |
| **SPOLU** |  | **2** | **24** | **21** | **14** |

#### Taliansky jazyk

|  |  |  |  |  |  |
| --- | --- | --- | --- | --- | --- |
| Typ kurzu | Ročník | Počet kurzov | Počet poslucháčov | | |
| na začiatku školského roka | koniec 1. polroka | koniec 2. polroka |
| Základný | 1. | 1 | 9 | 9 | 6 |
| 2. | 1 | 13 | 11 | 10 |
| Spolu: | 2 | 22 | 20 | 16 |
| Stredný | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Vyšší | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Prípravný  na všeobecnú ŠJS | 1. | 0 | 0 | 0 | 0 |
| **SPOLU** |  | **2** | **22** | **20** | **16** |

#### Maďarský jazyk

|  |  |  |  |  |  |
| --- | --- | --- | --- | --- | --- |
| Typ kurzu | Ročník | Počet kurzov | Počet poslucháčov | | |
| na začiatku školského roka | koniec 1. polroka | koniec 2. polroka |
| Základný | 1. | 1 | 12 | 12 | 13 |
| 2. | 0 | 0 | 0 | 0 |
| Spolu: | 1 | 12 | 12 | 13 |
| Stredný | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Vyšší | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Prípravný  na všeobecnú ŠJS | 1. | 0 | 0 | 0 | 0 |
| **SPOLU** |  | **1** | **12** | **12** | **13** |

#### Slovenský jazyk pre cudzincov

|  |  |  |  |  |  |
| --- | --- | --- | --- | --- | --- |
| Typ kurzu | Ročník | Počet kurzov | Počet poslucháčov | | |
| na začiatku školského roka | koniec 1. polroka | koniec 2. polroka |
| Základný | 1. | 1 | 8 | 9 | 9 |
| 2. | 1 | 6 | 6 | 7 |
| Spolu: | 2 | 14 | 15 | 16 |
| Stredný | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Vyšší | 1. | 0 | 0 | 0 | 0 |
| 2. | 0 | 0 | 0 | 0 |
| Spolu: | 0 | 0 | 0 | 0 |
| Prípravný  na všeobecnú ŠJS | 1. | 0 | 0 | 0 | 0 |
| **SPOLU** |  | **2** | **14** | **15** | **16** |

#### Sumár počtu kurzov a poslucháčov v školskom roku 2018/2019

|  |  |  |  |  |
| --- | --- | --- | --- | --- |
| Jazyk | Počet kurzov | Počet poslucháčov | | |
| na začiatku školského roka | koniec 1. polroka | koniec 2. polroka |
| Anglický | 22 | 303 | 331 | 323 |
| Nemecký | 7 | 61 | 67 | 67 |
| Francúzsky | 3 | 32 | 33 | 34 |
| Ruský | 1 | 11 | 12 | 12 |
| Španielsky | 2 | 24 | 21 | 14 |
| Taliansky | 2 | 22 | 20 | 16 |
| Maďarský | 1 | 12 | 12 | 13 |
| Slovenský | 2 | 14 | 15 | 16 |
| **SPOLU** | **40** | **479** | **511** | **495** |

Škola momentálne neeviduje poslucháčov so špeciálnymi výchovno-vzdelávacími potrebami.

# III. Údaje o výsledkoch hodnotenia a klasifikácie poslucháčov podľa poskytovaného stupňa vzdelania

#### Prospech poslucháčov podľa jazyka a ročníka

|  |  |  |
| --- | --- | --- |
| Jazyk | Kurz/ ročník | Priemer |
| Anglický | základný / 2 | 1,26 |
| stredný / 2 | 1,42 |
| vyšší /2 | 1,53 |
| Nemecký | základný / 2 | 1,38 |
| stredný / 2 | 1,40 |
| vyšší / 2 | 1,00 |
| Francúzsky | základný / 2 | 1,12 |
| Ruský | základný / 2 | 1,00 |
| Španielsky | základný / 2 | 1,00 |
| Taliansky | Základný / 2 | 1,00 |

#### 

|  |  |  |
| --- | --- | --- |
| Slovenský | základný / 2 | 2,00 |

#### Počet vydaných osvedčení o úspešnom absolvovaní kurzu

|  |  |  |  |  |  |
| --- | --- | --- | --- | --- | --- |
| Jazyk | Kurz | Prospech | | | Spolu |
| výborný | veľmi dobrý | dobrý |
| Anglický | základný | 23 | 4 | 2 | 29 |
| stredný | 14 | 12 | 0 | 26 |
| vyšší | 11 | 27 | 6 | 44 |
| Spolu: | 48 | 43 | 8 | 99 |
| Nemecký | základný | 12 | 0 | 0 | 12 |
| stredný | 4 | 0 | 1 | 5 |
| vyšší | 3 | 0 | 0 | 3 |
| Spolu: | 19 | 0 | 1 | 20 |
| Francúzsky | základný | 8 | 2 | 0 | 10 |
| stredný | 0 | 0 | 0 | 0 |
| vyšší | 0 | 0 | 0 | 0 |
| Spolu: | 8 | 2 | 0 | 10 |
| Ruský | základný | 3 | 0 | 0 | 3 |
| stredný | 0 | 0 | 0 | 0 |
| vyšší | 0 | 0 | 0 | 0 |
| Spolu: | 3 | 0 | 0 | 3 |
| Španielsky | základný | 0 | 0 | 0 | 0 |
| stredný | 0 | 0 | 0 | 0 |
| vyšší | 0 | 0 | 0 | 0 |
| Spolu: | 9 | 0 | 0 | 9 |
| Slovenský | základný | 3 | 0 | 1 | 4 |
| **SPOLU** | | **90** | **45** | **10** | **145** |

**Prehľad vykonaných štátnych jazykových skúšok v školskom roku 2018/2019:**

V školskom roku 2018/2019 jazyková škola na základe oprávnenia vykonávať štátne jazykové skúšky, udeleného Ministerstvom školstva SR pod číslom 2016-23845/51445:5-10B0, vykonala základnú štátnu jazykovú skúšku z anglického a ruského jazyka, všeobecnú štátnu jazykovú skúšku z anglického a nemeckého jazyka, a špeciálnu štátnu jazykovú skúšku z anglického jazyka v odbore prekladateľskom podľa vyhlášky MŠ SR č. 321/2008 Z.z. o jazykovej škole a skúšobného poriadku, ktorý je súčasťou tejto vyhlášky.

V súlade s platnou legislatívou jazyková škola vykonala nasledujúce štátne jazykové skúšky

 v jesennom termíne roku 2018:

|  |  |  |
| --- | --- | --- |
| Jazyk | Dátum konania | |
| písomnej časti | ústnej časti |
| Anglický ZŠJS | 19.október 2018 | 9. november 2018 |
| Anglický VŠJS | 19. október 2018 | 9. november 2018 |

 v jarnom termíne roku 2019:

|  |  |  |
| --- | --- | --- |
| Jazyk | Dátum konania | |
| písomnej časti | ústnej časti |
| Nemecký VŠJS | 26. apríl 2019 | 29. máj 2019 |
| Anglický ZŠJS | 25. apríl 2019 | 27. máj 2019 |
| Anglický VŠJS | 26. apríl 2019 | 31. máj 2019 |

#### Hodnotenie štátnych jazykových skúšok

Jesenný termín 2018

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Jazyk | Písomná časť | | | | Ústna časť | | | | Celkové hodnotenie | | | | | |
| Prihlásení | Absolvovali | Prospeli | Neprospeli | Prihlásení | Absolvovali | Prospeli | Neprospeli | Prihlásení | Absolvovali | Prospeli s vyznamenaním | Prospeli veľmi dobre | Prospeli | Neprospeli |
| Anglický ZŠJS | 21 | 19 | 11 | 8 | 11 | 11 | 11 | 0 | 21 | 19 | 6 | 4 | 1 | 8 |
| Anglický VŠJS | 21 | 21 | 14 | 7 | 14 | 13 | 13 | 0 | 21 | 20 | 4 | 6 | 3 | 7 |
| Nemecký VŠJS | 5 | 5 | 5 | 0 | 5 | 5 | 5 | 0 | 5 | 5 | 2 | 3 | 0 | 0 |

Jarný termín 2019

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Jazyk | Písomná časť | | | | Ústna časť | | | | Celkové hodnotenie | | | | | |
| Prihlásení | Absolvovali | Prospeli | Neprospeli | Prihlásení | Absolvovali | Prospeli | Neprospeli | Prihlásení | Absolvovali | Prospeli s vyznamenaním | Prospeli veľmi dobre | Prospeli | Neprospeli |
| Nemecký VŠJS | 6 | 6 | 6 | 0 | 6 | 6 | 6 | 0 | 6 | 6 | 2 | 1 | 3 | 0 |
| Anglický ZŠJS | 16 | 16 | 14 | 2 | 14 | 14 | 14 | 0 | 16 | 14 | 9 | 5 | 0 | 0 |
| Anglický VŠJS | 20 | 19 | 7 | 12 | 7 | 7 | 7 | 0 | 20 | 7 | 3 | 2 | 2 | 0 |
| Anglický ŠŠJS | 6 | 6 | 6 | 0 | 6 | 6 | 6 | 0 | 6 | 6 | 3 | 3 | 0 | 0 |

**Spolupráca s inými školami v regióne**

V školskom roku 2018/2019 škola naďalej spolupracovala pri uznávaní maturitnej skúšky ako odbornej  štátnej jazykovej skúšky s nasledujúcimi školami:

1. Evanjelické bilingválne gymnázium v Košiciach – prihlásených 57 kandidátov na odbornú ŠJS z anglického jazyka
2. Gymnázium M. R. Štefánika v Košiciach – prihlásených 8 kandidátov na odbornú ŠJS z francúzskeho jazyka
3. Gymnázium Park mládeže v Košiciach – prihlásených 33 kandidátov na odbornú ŠJS zo španielskeho jazyka
4. Gymnázium Katkin park 2 v Košiciach – prihlásených 13 kandidátov na odbornú ŠJS z anglického jazyka
5. Obchodná akadémia, Watsonova v Košiciach - prihlásených 31 kandidátov na odbornú ŠJS z anglického jazyka
6. Obchodná akadémia, Hroncova 8 v Rožňave - prihlásených 4 kandidátov na odbornú ŠJS z anglického jazyka
7. Gymnázium Trebišovská v Košiciach - prihlásení 21 kandidáti na odbornú ŠJS z anglického jazyka
8. Gymnázium Komenského Trebišov - prihlásení 10 kandidáti na odbornú ŠJS z anglického jazyka
9. Súkromné gymnázium Futurum, Košice – prihlásení 2 kandidáti na odbornú ŠJS z anglického jazyka

Spolu bolo v jarnom termíne 2019 na odbornú štátnu jazykovú skúšku z anglického, francúzskeho a španielskeho jazyka prihlásených 179 kandidátov.

# Stupne jazykového vzdelávania poskytované školou, zoznam uplatňovaných učebných plánov

Stupne jazykového vzdelania, ktoré sa dajú dosiahnuť na škole, vychádzajú zo Štátneho vzdelávacieho programu a sú v súlade so Spoločným európskym referenčným rámcom pre jazyky (SERR), ktorý je odporúčaný Radou Európy a Európskou komisiou pri hodnotení a porovnávaní jazykových kompetencií.

Škola poskytuje kontinuálne vzdelávanie svojich poslucháčov od úrovne úplných začiatočníkov až po skúsených používateľov jazyka hodnotenia C1-C2 podľa SERR v niekoľkých stupňoch:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Úrovne kompetencií podľa Spoločného európskeho referenčného rámca pre jazyky – učenie sa,  vyučovanie, hodnotenie (SERR) | | | | | | | | | | | | |
| Hrubé členenie | **A1** | | **A2** | | B1 | | B2 | | C1 | | C2 | | **Hodín/ týždeň/ spolu** |
| Jemnejšie členenie | **A1.1** | **A1.2** | **A2.1** | **A2.2** | B1.1 | B1.2 | B2.1 | B2.2 | C1.1 | C1.2 | C2.1 | C2.2 |
| Základný kurz  - všeobecný jazyk | **1.r.** | **1.r.** | **2.r.** | **2.r** |  |  |  |  |  |  |  |  | **4**  **280** |

**a) Primárne jazykové vzdelávanie** je náplňou základného kurzu, ktorý trvá dva roky a má rozsah 280 hodín. Po jeho úspešnom absolvovaní poslucháč dostane osvedčenie o absolvovaní základného kurzu s dosiahnutou úrovňou A1-A2 podľa SERR.

**b) Nižšie sekundárne jazykové vzdelávanie** je náplňou stredného kurzu, ktorý trvá dva roky a má rozsah 280 hodín. Po jeho úspešnom absolvovaní poslucháč dostane osvedčenie o absolvovaní stredného kurzu s dosiahnutou úrovňou B1-B2 podľa SERR.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Úrovne kompetencií podľa Spoločného európskeho referenčného rámca pre jazyky – učenie sa,  vyučovanie, hodnotenie (SERR) | | | | | | | | | | | | |
| Hrubé členenie | A1 | | A2 | | **B1** | | **B2** | | C1 | | C2 | | **Hodín/ týždeň/ spolu** |
| Jemnejšie členenie | A1.1 | A1.2 | A2.1 | A2.2 | **B1.1** | **B1.2** | **B2.1** | B2.2 | C1.1 | C1.2 | C2.1 | C2.2 |
| Stredný kurz  - všeobecný jazyk |  |  |  |  | **1.r.** | **1./2.r.** | **2.r.** |  |  |  |  |  | **4**  **280** |
| Konverzačný kurz |  |  |  |  |  |  | **1.r.** |  |  |  |  |  | **4/140** |

**c) Vyššie sekundárne jazykové vzdelávanie** je náplňou vyššieho kurzu, ktorý trvá dva roky a má rozsah 280 hodín. Po jeho úspešnom absolvovaní poslucháč dostane osvedčenie o absolvovaní vyššieho kurzu s dosiahnutou úrovňou B2-C1 podľa SERR.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Úrovne kompetencií podľa Spoločného európskeho referenčného rámca pre jazyky – učenie sa,  vyučovanie, hodnotenie (SERR) | | | | | | | | | | | | |
| Hrubé členenie | A1 | | A2 | | B1 | | **B2** | | **C1** | | C2 | | Hodín/ týždeň/ spolu |
| Jemnejšie členenie | A1.1 | A1.2 | A2.1 | A2.2 | B1.1 | B1.2 | B2.1 | **B2.2** | **C1.1** | **C1.2** | C2.1 | C2.2 |
| Vyšší kurz  - všeobecný jazyk |  |  |  |  |  |  |  | **1.r.** | **1./2.r.** | **2.r.** |  |  | **4**  **280** |
| Konverzačný kurz |  |  |  |  |  |  |  |  |  | **1.r.** |  |  | **4/140** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Úrovne kompetencií podľa Spoločného európskeho referenčného rámca pre jazyky – učenie sa,  vyučovanie, hodnotenie (SERR) | | | | | | | | | | | | |
| Hrubé členenie | A1 | | A2 | | B1 | | **B2** | | **C1** | | C2 | | **Hodín/ týždeň/ spolu** |
| Jemnejšie členenie | A1.1 | A1.2 | A2.1 | A2.2 | B1.1 | B1.2 | **B2.1** | **B2.2** | **C1.1** | **C1.2** | C2.1 | C2.2 |
| Špecializovaný kurz  prípravný 1.r.  - na základnú ŠJS |  |  |  |  |  |  | **1.r.** | **1.r.** |  |  |  |  | **4**  **140** |
| - na všeobecnú ŠJS |  |  |  |  |  |  |  |  | **1.r.** | **1.r.** |  |  | **4**  **140** |

**d) Post-sekundárne jazykové vzdelávanie** je náplňou základného kurzu, ktorý trvá jeden rok a má rozsah 140 hodín. Po jeho úspešnom absolvovaní poslucháč dostane osvedčenie o absolvovaní základného kurzu s dosiahnutou úrovňou C1-C2 podľa S

# IV . Zoznam jazykov a typ kurzov, v ktorých škola zabezpečuje vzdelávanie

**Anglický jazyk** – základný

stredný

vyšší

príprava na základnú a všeobecnú štátnu jazykovú skúšku

špeciálne kurzy: konverzačný, prehlbujúci, angličtina pre seniorov

**Nemecký jazyk** - základný

stredný

vyšší

príprava na všeobecnú štátnu jazykovú skúšku

**Francúzsky jazyk** – základný

stredný

**Ruský jazyk** – základný

**Španielsky jazyk** – základný

**Taliansky jazyk** – základný

**Slovenský jazyk pre cudzincov** – základný

# V. Údaje o počte zamestnancov a plnení kvalifikačného predpokladu zamestnancov školy

**Pedagogickí zamestnanci školy**

|  |  |  |  |  |  |  |  |
| --- | --- | --- | --- | --- | --- | --- | --- |
| Veková štruktúra všetkých pedagogických zamestnancov | | | | | | | |
| Vek | do 30 rokov | 31-40 | 41-50 | 51-60 | nad 60 rokov | Spolu | Priemerný vek |
| Počet | 2 | 2 | 4 | 3 | 5 | 16 | 46,19 |
| z toho žien | 2 | 2 | 4 | 3 | 4 | 15 | 48,4 |
| Kvalifikačná štruktúra všetkých pedagogických zamestnancov | | | | | | | |
| Počet všetkých učiteľov:  **16** | | z toho externých | | | | | 7 |
| kvalifikovaných | | | | | 16 |
| nekvalifikovaných | | | | | 0 |
| doplňujúcich si kvalifikáciu | | | | | 0 |
| s 1. kvalifikačnou skúškou | | | | | 1 |
| s 2. kvalifikačnou skúškou | | | | | 5 |
| s vedecko-akademickou hodnosťou | | | | | 2 |

#### Nepedagogickí zamestnanci školy

|  |  |  |  |  |  |  |  |
| --- | --- | --- | --- | --- | --- | --- | --- |
| Veková štruktúra nepedagogických zamestnancov | | | | | | | |
| Vek | do 30 rokov | 31-40 | 41-50 | 51-60 | nad 60 rokov | Spolu | Priemerný vek |
| Počet |  | 1 | 1 | 0 | 3 | 5 | 57,6 |
| z toho žien |  |  | 1 | 0 | 3 | 4 | 63,3 |
| Kvalifikačná štruktúra nepedagogických zamestnancov | | | | | | | |
| Počet nepedagogických pracovníkov: **5** | | z toho s vysokoškolským vzdelaním | | | | | 0 |
| so stredoškolským vzdelaním | | | | | 4 |

#### Odbornosť odučených hodín

|  |  |  |  |  |  |
| --- | --- | --- | --- | --- | --- |
| Jazyk | Počet hodín týždenne | Odborne odučené | | Neodborne odučené | |
| počet hodín | % z týžden. počtu hodín | počet hodín | % z týžden. počtu hodín |
| Anglický | 90 | 90 | 100 | 0 | 0 |
| Nemecký | 30 | 30 | 100 | 0 | 0 |
| Francúzsky | 12 | 12 | 100 | 0 | 0 |
| Ruský | 4 | 4 | 100 | 0 | 0 |
| Španielsky | 4 | 4 | 100 | 0 | 0 |
| Taliansky | 4 | 4 | 100 | 0 | 0 |
| Slovenský | 8 | 8 | 100 | 0 | 0 |
| **SPOLU** | **152** | **152** | **100** | **0** | **0** |

# 

# VI. Údaje o ďalšom vzdelávaní pedagogických zamestnancov školy

V školskom roku 2018/2019 sa učitelia zúčastnili viacerých odborných seminárov, týkajúcich sa práce s novým učebným materiálom a modernými pomôckami IKT. Riaditeľka školy, Mgr. Drahoslava Vasiľová, sa zúčastňuje funkčného vzdelávania.

|  |  |  |  |  |
| --- | --- | --- | --- | --- |
| **Vzdelávanie** | **Vzdelávacia inštitúcia** | **Názov osvedčenie, certifikátu** | **Počet učiteľov** | **Počet získaných kreditov na 1 učiteľa** |
| Prvá atestácia | MPC Bratislava | Osvedčenie o prvej atestácii | 1 | - |
| Druhá atestácia | MPC Prešov | Osvedčenie o druhej atestácii | 1 | - |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

# VII. Údaje o aktivitách a prezentácii školy na verejnosti

Jazyková škola poskytuje verejnosti aktuálne informácie o svojej činnosti a pripravovaných aktivitách na internetovej stránke školy, vrátane informácií o ponuke kurzov, termínoch zápisu a dodatočných prijímacích testoch, termínoch podávania prihlášok na štátne skúšky a termínoch ich konania.

Ďalšou formou prezentácie školy s cieľom získať nových poslucháčov je inzercia v miestnej tlači a reklama v rozhlase pred začiatkom a v trvaní zápisu poslucháčov na ďalší školský rok, ako aj v priebehu roka.

Škola tento rok v rámci termínov zápisu pristúpila aj k priamemu oslovovaniu verejnosti prostredníctvom e-mailovej ponuky zasielanej viacerým základným a stredným školám v meste, oslovovaniu firiem sídliacich v oblasti a využitím facebookového profilu.

V čase zápisu bol pred školou umiestnený reklamný trojuholník s informáciami o zápise a  pred budovou školy vyučujúce rozdávali letáky s podrobnými informáciami o škole a zároveň poskytovali konkrétne informácie na otázky verejnosti. Na oknách budovy boli vystavené reklamné bannery.

# VIII. Údaje o projektoch, do ktorých je škola zapojená

V školskom roku 2018/2019 škola nebola zapojená do žiadneho projektu.

**IX. Údaje o výsledkoch inšpekčnej činnosti vykonanej Štátnou školskou inšpekciou v škole v školskom roku 2018/2019**

V školskom roku 2018/2019 na škole bola vykonaná žiadna inšpekcia.

# X. Údaje o priestorových a materiálno-technických podmienkach školy

Jazyková škola nemá vlastnú budovu. Od 1.9.2011 škola sídli v budove SPŠ dopravnej na ul. Hlavná č. 113 v Košiciach. Trvalo využíva jednu miestnosť ako zborovňu, dve miestnosti ako kanceláriu riaditeľa školy a kanceláriu hospodárskych pracovníkov a jednu miestnosť ako špecializovanú jazykovú učebňu.

V popoludňajších a večerných hodinách využíva 10 učební. Všetky sú vybavené ako bežné triedy, neobsahujú didaktické zariadenia pre výučbu jazykov, ani iné špeciálne pomôcky. Akustické podmienky v triedach nie sú všade vyhovujúce pre jazykové vzdelávanie.

Učitelia majú pre potreby výučby a prípravy na ňu k dispozícii magnetofóny, CD prehrávače, DVD prehrávač, tablety, dataprojektor, notebooky a počítač s prístupom na internet, tlačiarne, kopírovacie stroje a skartovací stroj.

Škola je dobre vybavená učebnicami, slovníkmi, odbornými aj beletristickými titulmi. Knižný fond školy sa pravidelne dopĺňa.

# XI. Údaje o finančnom a hmotnom zabezpečení výchovno-vzdelávacej činnosti školy

Rok 2018

**1. Dotácia zriaďovateľa KSK: 97.600,00€**

Použitie: Mzdy: 54.073,20€

Fondy: 24.705,42€

Cestovné: 155,70€

Energie, voda: 8.029,17€

Poštové služby a telek. 1.289,50 €

Karty, známky, popl. 0,00€

Materiál: 2.408,98€

Štandardná údržba: -----

Služby: 6.902,64€

Transfery-jednotlivcom 35,39€

**Výdavky spolu: 97.600,00€**

**2. Finančné prostriedky získané od fyzických a právnických osôb a spôsob ich použitia v členení podľa finančných aktivít (vlastný rozpočet) v roku 2018:**

- výber finančných prostriedkov v roku 2018 pre rok 2018: 61.175,00€

- presun finančných prostriedkov z roku 2017 pre rok 2018: 49.718,91€

**Vlastné zdroje spolu: 110.893,91€**

Použitie: Mzdy: 81.272,95€

Fondy: 26.618,85€

Cestovné: --------

 Energie, voda: 1.250,01€

Poštové služby a telek. 281,37€

Materiál: 4,00€

Štandardná údržba: ---------

Služby 1.461,98€

Transfery jednotlivcom: --------

**Výdavky spolu: 110.889,16€**

**Nedočerpané : 4,75**€

Správu vypracovala

03.10.2019 v Košiciach Mgr. Drahoslava Vasiľová

riaditeľka školy